CELEX: 52013PC0145
Language: da
Date: 2013-03-12
Title: Proposal for an amendment to the Commission Proposal COM(2011) 607 final/2 - REGULATION OF THE EUROPEAN PARLIAMENT AND OF THE COUNCIL on the European Social Fund and repealing Council Regulation (EC) No 1081/2006

EUROPA-
                     KOMMISSIONEN
                                              Strasbourg, den 12.3.2013
                                              COM(2013) 145 final
                                              2011/0268 (COD)
                                 Forslag til en
      ændring til Kommissionens forslag COM(2011) 607 final/2 - EUROPA-
                PARLAMENTETS OG RÅDETS FORORDNING
   om Den Europæiske Socialfond og om ophævelse af Rådets forordning (EF) nr.
                                   1081/2006
DA                                                                            DA
 ---pagebreak---                                                                  2011/0268 (COD)
                                                   Forslag til en
             ændring til Kommissionens forslag COM(2011) 607 final/2 - EUROPA-
                           PARLAMENTETS OG RÅDETS FORORDNING
        om Den Europæiske Socialfond og om ophævelse af Rådets forordning (EF) nr.
                                                     1081/2006
   I Kommissionens forslag COM(2011) 607 final/2 foretages følgende ændringer:
   1) Følgende indsættes som betragtning 6a:
   "6a. På baggrund af det vedvarende behov for at gøre en indsats for at bekæmpe
   ungdomsarbejdsløshed i Unionens hårdest ramte regioner bør der iværksættes et
   ungdomsbeskæftigelsesinitiativ. Det bør i disse regioner støtte unge, som ikke er i
   beskæftigelse eller under uddannelse, og som er arbejdsløse eller uden for arbejdsmarkedet,
   ved at styrke og fremskynde gennemførelsen af aktiviteter, der modtager ESF-støtte. Der bør
   afsættes yderligere midler specifikt til ungdomsbeskæftigelsesinitiativet, og disse bør
   suppleres med investeringer fra ESF. Ved at være rettet mod enkeltpersoner snarere end
   strukturer bør ungdomsbeskæftigelsesinitiativet sigte mod at supplere andre ESF-aktioner og
   nationale aktioner rettet mod unge, som ikke er i beskæftigelse eller under uddannelse, med
   henblik på at gennemføre ungdomsgarantien1."
   2) Artikel 1 affattes således:
                                                     "Artikel 1
                                                     Genstand
   Ved denne forordning fastsættes Den Europæiske Socialfonds (ESF's) opgaver, herunder
   ungdomsbeskæftigelsesinitiativets formål, anvendelsesområdet for støtten, de nærmere
   bestemmelser, samt hvilke typer udgifter der er støtteberettigede".
   3) Artikel 3, stk. 1, litra a), nr. ii), affattes således:
                           "ii)   Varig integration på arbejdsmarkedet af unge (i aldersgruppen 15-
                                  24), som ikke er i beskæftigelse eller under uddannelse, navnlig
                                  inden for rammerne af ungdomsgarantien;
   4) Artikel 5 affattes således:
   1
           Rådets henstilling om oprettelse af en ungdomsgaranti, XXX.
DA                                                       2                                          DA
 ---pagebreak---                                                 "Artikel 5
                                               Indikatorer
   1.       Fælles indikatorer, jf. bilag I til denne forordning, og programspecifikke indikatorer
            skal anvendes i overensstemmelse med artikel 24, stk. 3, og artikel 87, stk. 2, litra b),
            nr. ii), i forordning (EU) nr. […]. Alle indikatorer skal udtrykkes i absolutte tal.
            Fælles og programspecifikke outputindikatorer vedrører delvist eller fuldt ud
            gennemførte operationer. Hvis det er relevant for arten af de operationer, som
            modtager støtte, fastsættes kumulative, kvantificerede målværdier for 2022.
            Indikatorerne skal sættes til nul i udgangspunktet.
            Fælles og programspecifikke resultatindikatorer vedrører prioriteterne. Indikatorerne
            i udgangspunktet skal anvende de nyeste disponible data. Kumulative, kvantificerede
            målværdier skal fastsættes for 2022.
   1a       I tillæg til stk. 1 skal de i bilag II til denne forordning omhandlede indikatorer
            anvendes til alle operationer, der støttes under den i artikel 3, stk. 1, litra a), nr. ii),
            omhandlede investeringsprioritet. Alle de i bilag II til denne forordning omhandlede
            indikatorer skal være forbundet med en kvantificeret, kumulativ målværdi for 2022
            og et udgangspunkt.
   2.       Sideløbende med de årlige rapporter om gennemførelsen forelægger den pågældende
            myndighed elektronisk strukturerede data for hver investeringsprioritet. Dataene skal
            omfatte kategoriseringen tillige med output- og resultatindikatorerne."
   5) Følgende indsættes som kapitel IIIa:
                                            "Kapitel IIIa
                              Ungdomsbeskæftigelsesinitiativet
                                                Artikel 15a
                               Ungdomsbeskæftigelsesinitiativets formål
   Ungdomsbeskæftigelsesinitiativet skal støtte bekæmpelsen af ungdomsarbejdsløshed i de
   støtteberettigede områder i Unionen, jf. bilag IIIb til forordning (EU) nr. [forordningen om
   fælles bestemmelser], gennem støtte til aktioner i henhold til artikel 3, stk. 1, litra a), nr. ii), i
   nærværende forordning. Det er rettet mod alle unge (i aldersgruppen 15-24), som ikke er i
   beskæftigelse eller under uddannelse, som bor i de støtteberettigede regioner, og som er uden
   for arbejdsmarkedet eller arbejdsløse (inkl. langtidsledige), og uanset om de er registreret som
   arbejdssøgende eller ej.
   Efter aftale med Kommissionen kan medlemsstaten beslutte at afsætte et begrænset beløb, der
   ikke må overstige 10 % af midlerne under ungdomsbeskæftigelsesinitiativet til unge med
   bopæl i subregioner uden for de støtteberettigede NUTS 2-regioner, som har en høj
   ungdomsarbejdsløshed.
DA                                                   3                                                    DA
 ---pagebreak---                                                Artikel 15b
                                         Tematisk koncentration
   Den specifikke tildeling til ungdomsbeskæftigelsesinitiativet tages ikke i betragtning ved
   beregning af den i artikel 4 omhandlede tematiske koncentration.
                                               Artikel 15c
                                            Programmering
   Ungdomsbeskæftigelsesinitiativet er integreret i ESF-programmeringen under artikel 87 i
   forordning (EU) nr. [forordningen om fælles bestemmelser]. Medlemsstaterne fastsætter, hvor
   det er relevant, programmeringsordninger for ungdomsbeskæftigelsesinitiativet i
   partnerskabsaftalen og i det operationelle program.
   Ordningerne kan antage en eller flere af følgende former:
            a)    et særligt operationelt program
            b)    en særlig prioritet inden for et operationelt program
            c)    en del af en prioritet.
                                               Artikel 15d
                                          Tilsyn og evaluering
   1.       Ud over bestemmelserne i artikel 100 i forordning (EU) nr. [forordningen om fælles
            bestemmelser] skal tilsynsudvalget mindst en gang om året undersøge
            gennemførelsen af ungdomsbeskæftigelsesinitiativet i forbindelse med programmet
            og fremskridtene med hensyn til opfyldelse af dets formål.
   2.       Den årlige gennemførelsesrapport og den endelige rapport, jf. artikel 44, stk. 1 og 2, i
            forordning (EU) nr. [forordningen om fælles bestemmelser] skal indeholde
            yderligere oplysninger om gennemførelsen af ungdomsbeskæftigelsesinitiativet.
   3.       Samtidig med den i artikel 44, stk. 1 og 2, i forordning (EU) nr. [forordningen om
            fælles bestemmelser] omhandlede årlige gennemførelsesrapport forelægger
            forvaltningsmyndigheden elektronisk strukturerede data for hver prioritet eller del
            heraf til støtte for ungdomsbeskæftigelsesinitiativet. Forelagte data skal referere til
            værdier for de i bilag 1 og 2 i nærværende forordning fastsatte indikatorer og, hvor
            det er relevant, til programspecifikke indikatorer. De skal vedrøre delvist eller fuldt
            ud gennemførte operationer.
   4.       Den i artikel 44, stk. 4, i forordning (EU) nr. [forordningen om fælles bestemmelser]
            omhandlede årlige gennemførelsesrapport og den endelige rapport skal omhandle de
            vigtigste resultater af de i denne artikels stk. 6 omhandlede evalueringer og vurdere
DA                                                  4                                                DA
 ---pagebreak---             ungdomsbeskæftigelsesinitiativets effektivitet og virkninger.
   5.       De i artikel 46 i forordning (EU) nr. [forordningen om fælles bestemmelser]
            omhandlede situationsrapporter skal omfatte supplerende oplysninger om og vurdere
            gennemførelsen af ungdomsbeskæftigelsesinitiativet.
   6.       Mindst to gange i løbet af programmeringsperioden evalueres effektiviteten og
            virkningerne af støtte fra Den Europæiske Socialfond og den specifikke tildeling til
            ungdomsbeskæftigelsesinitiativet og gennemførelsen af ungdomsgarantien.
                                             Artikel 15e
                            Informations- og reklameforanstaltninger
   1.       Støttemodtagerne sikrer, at deltagerne i en operation er specifikt underrettet om
            støtten under ungdomsbeskæftigelsesinitiativet.
   2.       Alle dokumenter, herunder deltagerbeviser eller andre attester, i forbindelse med en
            sådan operation, skal indeholde oplysning om, at operationen modtog støtte under
            ungdomsbeskæftigelsesinitiativet.
                                             Artikel 15f
                                          Teknisk bistand
   Medlemsstaterne kan tage den specifikke tildeling til ungdomsbeskæftigelsesinitiativet i
   betragtning ved beregningen af det samlede beløb, der afsættes til teknisk bistand i
   medlemsstaten.
                                             Artikel 15g
                                          Finansiel støtte
   1.       Kommissionens afgørelse om vedtagelse af et operationelt program fastsætter den
            maksimale støtte fra ESF og fra den specifikke tildeling til
            ungdomsbeskæftigelsesinitiativet for hver enkelt prioritet. Støtten fra ESF skal
            mindst     svare      til   støtten     fra     den     specifikke    tildeling   til
            ungdomsbeskæftigelsesinitiativet for hver enkelt prioritet.
   2.       På grundlag af det i stk. 1 omhandlede beløb fastsætter Kommissionens afgørelse
            også forholdet mellem støtten fra ESF og den specifikke tildeling til
            ungdomsbeskæftigelsesinitiativet.
   3.       Hvis ungdomsbeskæftigelsesinitiativet gennemføres under en specifik prioritet, der
            omfatter støtteberettigede regioner fra mere end én kategori, finder den højeste
            medfinansieringssats anvendelse i forbindelse med tildelingen fra ESF.
            Den specifikke tildeling til ungdomsbeskæftigelsesinitiativet er ikke omfattet af
            kravet om national medfinansiering.
            Den overordnede medfinansieringssats for prioriteten, der er fastsat ved
DA                                                5                                               DA
 ---pagebreak---             Kommissionens afgørelse, jf. stk. 1, beregnes ved at tage hensyn til
            medfinansieringssatsen for ESF-tildelingen samt den specifikke tildeling til
            initiativet."
                                           Artikel 15h
                                        Finansforvaltning
   Ud over at opfylde bestemmelserne i artikel 120 i forordning (EU) nr. [forordningen om
   fælles bestemmelser] skal Kommissionen, når den refunderer mellemliggende betalinger og
   betaler restbeløbet for ungdomsbeskæftigelsesintiativet opdelt efter prioriteter, fordele
   refusionen fra EU-budgettet mellem ESF og den specifikke tildeling til
   ungdomsbeskæftigelsesinitiativet i overensstemmelse med det forhold, der er fastsat i artikel
   15g, stk. 2."
   6) Følgende indsættes som bilag II:
DA                                              6                                                DA
 ---pagebreak---                                                "Bilag II
                          Indikatorer for ungdomsbeskæftigelsesinitiativet
   Dataene for alle indikatorer, der er fastlagt i dette bilag, forelægges i de årlige
   gennemførelsesrapporter, jf. artikel 44, stk. 1 og 2, i forordning (EU) nr. [forordningen om
   fælles bestemmelser]. Alle data opdeles efter køn.
   Følgende umiddelbare resultatindikatorer anvendes:
   •        Ledige deltagere, som får tilbudt beskæftigelse, videreuddannelse, en læreplads eller
            et praktikophold inden for fire måneder efter påbegyndt deltagelse i en operation
            under ungdomsbeskæftigelsesinitiativet*
   •        Langtidsledige deltagere, som får tilbudt beskæftigelse, videreuddannelse, en
            læreplads eller et praktikophold inden for fire måneder efter påbegyndt deltagelse i
            en operation under ungdomsbeskæftigelsesinitiativet*
   •        Deltagere uden for arbejdsmarkedet, som ikke er under uddannelse, og som får
            tilbudt beskæftigelse, videreuddannelse, en læreplads eller et praktikophold inden for
            fire    måneder       efter   påbegyndt     deltagelse     i    en   operation  under
            ungdomsbeskæftigelsesinitiativet*.
   Følgende mere langsigtede resultatindikator anvendes:
   •        Deltagere i videreuddannelse og kompetencegivende uddannelse eller med en
            læreplads eller i et praktikophold seks måneder efter deltagelsen*.
   Som undtagelse fra bilag I skal data for følgende fælles, mere langsigtede resultatindikatorer
   indberettes i de årlige gennemførelsesrapporter, jf. artikel 44, stk. 1 og 2:
   •        Deltagere, der er i beskæftigelse seks måneder efter deltagelsen*
   •        Deltagere, der er selvstændige erhvervsdrivende seks måneder efter deltagelsen*."
DA                                                 7                                               DA